

**KËSHILLI BASHKIAK**

**V E N D I M**

Nr. 121, datë 23.11.2017

**MIRATIMI I FAMILJEVE PËRFITUESE DHE FONDIT NGA PROGRAMI I BLLOK-NDIHMËS EKONOMIKE DERI NË 6 PËRQIND ME FONDET E BUXHETIT VENDOR PËR PERIUDHËN 1-30 NËNTOR 2017**

Në mbështetje të nenit 8, pika 2, nenit 9, pika 1, nënpika 1.1, shkronjat “a” dhe “b”, nenit 55, pikat 2 dhe 6 të ligjit nr. 139/2015, datë 17.12.2015 “Për vetëqeverisjen vendore”; nenit 21 të ligjit nr. 9355, datë 10.03.2005 “Për ndihmën dhe shërbimet shoqërore”, i ndryshuar; vendimit nr. 955, datë 7.12.2016 të Këshillit të Ministrave “Për përcaktimin e kritereve të procedurave , dokumentacionit dhe masës së përfitimit të ndihmës ekonomike”, i ndryshuar; udhëzimit nr.4, datë 17.02.2017 të Ministrit të Mirëqënies Sociale dhe Rinisë “Për përllogaritjen e përfitimit të ndihmës ekonomike”, i ndryshuar; udhëzimit nr. 5, datë 17.02.2017 të Ministrit të Mirëqenies Sociale dhe Rinisë “Për përfitimin e fondit të kushtëzuar për bllok-ndihmën ekonomike deri në 6 për qind”, i ndryshuar; vendimin nr. 84, datë 29.12.2016, të Këshillit Bashkiak Tiranë për “Miratimin e programit buxhetor afatmesëm 2017-2019 dhe detajimin e buxhetit të Bashkisë së Tiranës për vitin 2017” si dhe vendimin nr. 76, datë 26.07.2017 të Këshillit Bashkiak Tiranë, “Miratimi i kritereve, procedurave, dokumentacionit, dhe sistemit të pikëzimit, për përdorimin e fondit të kushtëzuar mbi programin e bllok-ndihmës ekonomike deri në 6 përqind ose me fondet e buxhetit vendor”; referuar Raportit Përmbledhës me nr.prot 41271, datë 10.11.2017, si dhe me propozim të Kryetarit të Bashkisë Tiranë, Këshilli Bashkiak Tiranë

**V E N D O S I:**

1. Miratimin e listës së familjeve përfituese nga programi i bllok-ndihmës ekonomike deri në 6 përqind dhe shumën përfituese për periudhën 1-30 Nëntor 2017, sipas tabelës nr.1 bashkëlidhur.
2. Efektet financiare të pikës 1 do të mbulohen nga fondi i vënë në dispozicion nga Bashkia e Tiranës në programin e Kujdesit Social projekti “Mbrojtja sociale për kategorinë e familjeve në nevojë të përjashtuara nga skema e ndihmës ekonomike” në buxhetin e vitit 2017.
3. Ngarkohen Drejtoria e Përgjithshme e Menaxhimit Financiar, Drejtoria e Përgjithshme e Shërbimeve Sociale dhe Njësitë Administrative të Bashkisë Tiranë për ndjekjen dhe zbatimin e këtij vendimi.
4. Ky vendim hyn në fuqi sipas përcaktimeve të pikës 6 të nenit 55 të Ligjit nr. 139/2015, datë 17.12.2015 “Për vetëqeverisjen vendore” dhe pas konfirmimit ligjor nga ana e Institucionit të Prefektit të Qarkut Tiranë.

K R Y E T A R

**ALDRIN DALIPI**